“อุตุ” เตือน! ภาคใต้ “อ่าวไทย-อันดามัน” ระวังฝนฟ้าคะนอง-คลื่นลมแรง
“กรมอุตุนิยมวิทยา” ออกประกาศเตือนภาคใต้ฝั่ง “อ่าวไทย-อันดามัน” ระวังฝนฟ้าคะนองและคลื่นลมค่อนข้างแรง มีคลื่นสูง 2-3 เมตร ชาวเรือบริเวณอ่าวไทยและทะเลอันดามันควรเดินเรือด้วยความระมัดระวัง และเรือเล็กควรงดออกจากฝั่ง
“กรมอุตุนิยมวิทยา” ออกประกาศเตือนภาคใต้ฝั่ง “อ่าวไทย-อันดามัน” ระวังฝนฟ้าคะนองและคลื่นลมค่อนข้างแรง มีคลื่นสูง 2-3 เมตร ชาวเรือบริเวณอ่าวไทยและทะเลอันดามันควรเดินเรือด้วยความระมัดระวัง และเรือเล็กควรงดออกจากฝั่ง
26 ธ.ค. 2565

กรมอุตุนิยมวิทยา ออกประกาศเตือนเรื่องคลื่นลมแรงบริเวณอ่าวไทยตอนล่าง เนื่องจากมรสุมตะวันออกเฉียงเหนือที่พัดปกคลุมอ่าวไทย ภาคใต้ และทะเลอันดามันมีกำลังค่อนข้างแรง ส่งผลให้คลื่นลมบริเวณอ่าวไทยตอนล่างมีกำลังค่อนข้างแรง โดยอ่าวไทยตอนล่างมีคลื่นสูง 2-3 เมตร บริเวณที่มีฝนฟ้าคะนองคลื่นสูงมากกว่า 3 เมตร ส่วนอ่าวไทยตอนบนและห่างฝั่งทะเลอันดามัน มีคลื่นสูง 1-2 เมตร
ทั้งนี้ ขอให้ประชาชนที่อาศัยบริเวณชายฝั่งภาคใต้ฝั่งตะวันออก ระวังอันตรายจากคลื่นที่ซัดเข้าหาฝั่ง ชาวเรือบริเวณอ่าวไทยและทะเลอันดามันควรเดินเรือด้วยความระมัดระวัง และเรือเล็กบริเวณอ่าวไทยตอนล่าง ควรงดออกจากฝั่งในวันนี้อีก 1 วัน